ประกาศคณะกรรมการกํากับหลักทรัพย์และตลาดหลักทรัพย์ที่ กธ. 21/2563เรื่อง การกําหนดลักษณะการประกอบการของบุคคลที่ได้รับความเห็นชอบให้เข้าร่วมโครงการทดสอบและพัฒนานวัตกรรมเพื่อสนับสนุนการให้บริการเกี่ยวกับตลาดทุนที่ไม่ถือเป็นการประกอบการเป็นศูนย์ซื้อขายสัญญาซื้อขายล่วงหน้าและสํานักหักบัญชีสัญญาซื้อขายล่วงหน้าที่ต้องได้รับใบอนุญาต \_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 3 และมาตรา 9 แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. ออกประกาศไว้ดังต่อไปนี้ ข้อ ๑ ในประกาศนี้ "โครงการทดสอบ" หมายความว่า โครงการทดสอบและพัฒนานวัตกรรมเพื่อสนับสนุนการให้บริการเกี่ยวกับตลาดทุน (Regulatory Sandbox)"บุคคลที่ได้รับความเห็นชอบ" หมายความว่า บุคคลที่ได้รับความเห็นชอบจากสํานักงาน ก.ล.ต. ให้เข้าร่วมโครงการทดสอบตามประกาศนี้"ผู้บริหาร" หมายความว่า ผู้จัดการ รองผู้จัดการ ผู้ช่วยผู้จัดการ ผู้อํานวยการฝ่าย หรือผู้ซึ่งดํารงตําแหน่งเทียบเท่ากับตําแหน่งข้างต้นที่เรียกชื่ออย่างอื่น และให้หมายความรวมถึงบุคคลที่ได้ทําสัญญาให้มีอํานาจทั้งหมดหรือบางส่วนในการจัดการด้วยข้อ ๒ การประกอบการภายใต้โครงการทดสอบของบุคคลที่ได้รับความเห็นชอบจากสํานักงาน ก.ล.ต. ตามประกาศนี้ ไม่ถือเป็นการประกอบการเป็นศูนย์ซื้อขายสัญญาซื้อขายล่วงหน้าหรือสํานักหักบัญชีสัญญาซื้อขายล่วงหน้าที่ต้องได้รับใบอนุญาต ในช่วงระยะเวลาที่ประกอบการภายใต้โครงการทดสอบดังกล่าว ทั้งนี้ เฉพาะในหน่วยหรือส่วนงานที่ประกอบการภายใต้โครงการทดสอบข้อ ๓ ในกรณีที่บุคคลที่มีคุณสมบัติดังต่อไปนี้ประสงค์จะเข้าร่วมโครงการทดสอบให้บุคคลดังกล่าวยื่นคําขอรับความเห็นชอบต่อสํานักงาน ก.ล.ต. พร้อมทั้งเอกสารหลักฐานประกอบคําขอตามขั้นตอนและวิธีการที่ระบุในคู่มือสําหรับประชาชน (1) มีการนํานวัตกรรมมาใช้ในการประกอบการ (innovative financial services) ซึ่งสามารถช่วยแก้ไขปัญหาหรือพัฒนาการให้บริการในตลาดทุนไทย หรือเป็นประโยชน์ต่อผู้ลงทุนไทยหรือตลาดทุนไทย(2) มีความพร้อมในการเข้าร่วมโครงการทดสอบในเรื่องดังนี้ (ก) มีเงินทุน ระบบงาน และบุคลากร ที่สามารถรองรับการประกอบการตลอดเวลาที่เข้าร่วมโครงการทดสอบได้อย่างเหมาะสมและเพียงพอ (ข) มีการประเมินความเสี่ยงและการบริหารจัดการความเสี่ยงที่อาจเกิดขึ้นจากการประกอบการ (ค) มีกระบวนการดําเนินงานและระบบควบคุมภายใน โดยมีรายละเอียดครอบคลุมการดําเนินการตามที่กําหนดในข้อ 4 รวมทั้งข้อ 5 หรือข้อ 6 แล้วแต่กรณี (ง) มีแผนการรายงานผลการทดสอบและความคืบหน้าในการประกอบการให้สํานักงาน ก.ล.ต. ทราบอย่างต่อเนื่อง (จ) มีแผนการรองรับการออกจากโครงการทดสอบ (exit strategy) ที่ชัดเจนเมื่อครบกําหนดระยะเวลาการเข้าร่วมโครงการทดสอบหรือต้องออกจากโครงการทดสอบก่อนครบกําหนดระยะเวลา (3) มีการกําหนดขอบเขตการประกอบการในวงจํากัดเพื่อลดผลกระทบหรือความเสียหายอย่างมีนัยสําคัญต่อผู้ลงทุนหรือตลาดทุนในวงกว้าง เช่น จํากัดประเภทหรือจํานวนของผู้ใช้บริการ เป็นต้น (4) มีการกําหนดระยะเวลาในการเข้าร่วมโครงการทดสอบไม่เกิน 1 ปีนับแต่วันที่ได้รับความเห็นชอบ(5) มีผลการศึกษาหรือผลการวิจัยที่แสดงถึงความเป็นไปได้ในการนํานวัตกรรมมาใช้ในการประกอบการ รวมถึงผลการศึกษาความเสี่ยงที่อาจเกิดขึ้นจากการทดสอบ(6) ไม่มีประวัติว่าเคยฝ่าฝืนหรือไม่ปฏิบัติตามหลักเกณฑ์หรือเงื่อนไขเกี่ยวกับการเข้าร่วมโครงการทดสอบมาก่อนให้สํานักงาน ก.ล.ต. พิจารณาคําขอรับความเห็นชอบเข้าร่วมโครงการทดสอบตามวรรคหนึ่งภายใน 60 วันนับแต่วันที่สํานักงาน ก.ล.ต. ได้รับคําขอและเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนข้อ ๔ บุคคลที่ได้รับความเห็นชอบต้องมีการดําเนินการดังต่อไปนี้ ในระหว่างการประกอบการด้วย(1) รวบรวมและประเมินข้อมูลของผู้ใช้บริการ เพื่อวัตถุประสงค์ดังนี้ (ก) ทําความรู้จักผู้ใช้บริการ (ข) จัดประเภทของผู้ใช้บริการ (ค) ประเมินความเหมาะสมในการให้บริการแก่ผู้ใช้บริการ (ง) พิจารณาความสามารถของผู้ใช้บริการในการปฏิบัติตามข้อตกลงในการให้บริการ การดําเนินการตาม (1) วรรคหนึ่ง อาจดําเนินการผ่านผู้ประกอบธุรกิจสัญญาซื้อขายล่วงหน้าที่ได้รับใบอนุญาตจากคณะกรรมการ ก.ล.ต. หรือจดทะเบียนกับสํานักงาน ก.ล.ต. หรือผ่านบุคคลที่ได้รับความเห็นชอบตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดลักษณะการให้บริการทางการเงินของบุคคลที่ได้รับความเห็นชอบให้เข้าร่วมโครงการทดสอบและพัฒนานวัตกรรมเพื่อสนับสนุนการให้บริการเกี่ยวกับตลาดทุนที่ไม่ถือเป็นการประกอบธุรกิจสัญญาซื้อขายล่วงหน้าที่ต้องได้รับใบอนุญาต(2) มีกระบวนการให้บริการแก่ผู้ใช้บริการที่คํานึงถึงเรื่องดังนี้ (ก) การเปิดเผยข้อมูลที่ถูกต้อง ครบถ้วน จําเป็น และเพียงพอแก่ผู้ใช้บริการเพื่อให้ผู้ใช้บริการสามารถเลือกใช้บริการหรือตัดสินใจลงทุนอย่างถูกต้อง (ข) การรักษาความลับของผู้ใช้บริการ (ค) การรับและจัดการข้อร้องเรียนของผู้ใช้บริการ (ง) การบริหารจัดการความเสี่ยงด้านเทคโนโลยีสารสนเทศ (IT risk) และความเสี่ยงด้านภัยคุกคามทางไซเบอร์ (cyber risk) ที่เพียงพอ โดยต้องให้ความสําคัญในเรื่องการรักษาความปลอดภัยของข้อมูลและระบบสารสนเทศ (security) ความถูกต้องเชื่อถือได้ของข้อมูลและระบบสารสนเทศ (integrity) และความพร้อมใช้งานของระบบสารสนเทศที่ใช้บริการ (availability)(จ) การป้องกันผู้ประกอบการ กรรมการ ผู้บริหาร และพนักงาน ของผู้ประกอบการ จากการแสวงหาประโยชน์จากการปฏิบัติหน้าที่โดยมิชอบ(3) มีการแจ้งให้ผู้ใช้บริการทราบว่า การประกอบการนี้เป็นการประกอบการตามโครงการทดสอบซึ่งมีข้อจํากัด ความเสี่ยง และเงื่อนไข ที่แตกต่างจากการประกอบการของผู้ประกอบการในลักษณะเดียวกันที่มิได้เข้าร่วมโครงการทดสอบ และต้องได้รับความยินยอมจากผู้ใช้บริการก่อนให้บริการแก่ผู้ลงทุนดังกล่าวด้วย(4) มีข้อตกลงกับผู้ใช้บริการเกี่ยวกับความรับผิดชอบต่อความเสียหายที่เกิดจากการให้บริการ(5) จัดส่งรายงานผลการทดสอบและความคืบหน้าในการประกอบการต่อสํานักงาน ก.ล.ต. ตามแผนการรายงานที่แสดงไว้ในข้อ 3 วรรคหนึ่ง (2) (ง) (6) ตรวจสอบดูแลให้การประกอบการเป็นไปตามที่กําหนดในประกาศนี้ รวมทั้งกฎหมายหรือกฎเกณฑ์อื่น ๆ ที่เกี่ยวข้องด้วยข้อ ๕ บุคคลที่ได้รับความเห็นชอบให้ประกอบการภายใต้โครงการทดสอบ ในลักษณะทํานองเดียวกับศูนย์ซื้อขายสัญญาซื้อขายล่วงหน้า ต้องจัดให้มีระบบการซื้อขายที่มีประสิทธิภาพและเป็นธรรม ซึ่งอย่างน้อยต้องครอบคลุมในเรื่องดังต่อไปนี้เพิ่มเติมด้วย(1) มีระบบที่สามารถรองรับปริมาณการซื้อขายได้อย่างเพียงพอ และสามารถตรวจสอบความสามารถในการชําระหนี้ตามสัญญาซื้อขายล่วงหน้าและส่งมอบสินค้าอ้างอิงตามสัญญาซื้อขายล่วงหน้า (ถ้ามี) ของผู้ใช้บริการได้ก่อนมีการส่งคําสั่งซื้อขาย(2) มีระบบการชําระหนี้ตามสัญญาซื้อขายล่วงหน้าและส่งมอบสินค้าอ้างอิงตามสัญญาซื้อขายล่วงหน้า (ถ้ามี) โดยสํานักหักบัญชีสัญญาซื้อขายล่วงหน้าที่ได้รับใบอนุญาตจากคณะกรรมการ ก.ล.ต. หรือจดทะเบียนกับสํานักงาน ก.ล.ต. หรือโดยบุคคลที่ได้รับความเห็นชอบให้ประกอบการภายใต้โครงการทดสอบในลักษณะทํานองเดียวกับสํานักหักบัญชีสัญญาซื้อขายล่วงหน้า ทั้งนี้ ไม่ว่าจะดําเนินการโดยตนเองหรือบุคคลอื่นในกรณีที่บุคคลที่ได้รับความเห็นชอบให้ประกอบการภายใต้โครงการทดสอบ ในลักษณะทํานองเดียวกับศูนย์ซื้อขายสัญญาซื้อขายล่วงหน้า จัดให้มีระบบการชําระหนี้ตามสัญญาซื้อขายล่วงหน้าและส่งมอบสินค้าอ้างอิงตามสัญญาซื้อขายล่วงหน้า (ถ้ามี) โดยบุคคลที่ได้รับความเห็นชอบให้ประกอบการภายใต้โครงการทดสอบในลักษณะทํานองเดียวกับสํานักหักบัญชีสัญญาซื้อขายล่วงหน้า บุคคลที่ได้รับความเห็นชอบให้ประกอบการภายใต้โครงการทดสอบในลักษณะทํานองเดียวกับศูนย์ซื้อขายสัญญาซื้อขายล่วงหน้าต้องจัดให้มีการแจ้งข้อมูลแก่ผู้ใช้บริการและต้องได้รับความยินยอมจากผู้ใช้บริการ โดยให้นําความในข้อ 4(3) มาใช้บังคับโดยอนุโลม(3) มีระบบการเปิดเผยข้อมูลที่เกี่ยวกับการทํารายการซื้อขาย ซึ่งรวมถึงข้อมูลก่อนทํารายการซื้อขาย (ถ้ามี) (pre-trade information) และข้อมูลภายหลังทํารายการซื้อขาย (post-trade information) อย่างเพียงพอ รวดเร็ว และเหมาะสม (transparency) (4) มีระบบบันทึกข้อมูลเกี่ยวกับการซื้อขาย โดยเฉพาะข้อมูลที่เกี่ยวกับการทํารายการซื้อขาย ทั้งนี้ เพื่อติดตามและตรวจสอบการซื้อขายในภายหลัง (audit trail) (5) มีระบบงานที่ช่วยเสริมสร้างและรักษากลไกการทํางานของระบบซื้อขายให้มีความเป็นระเบียบเรียบร้อย(6) จัดให้มีการเปิดเผยข้อมูลที่เกี่ยวกับการซื้อขาย ซึ่งอย่างน้อยต้องครอบคลุมในเรื่องดังนี้ (ก) ขั้นตอนและวิธีการในการเปิดรับผู้ใช้บริการที่ชัดเจนและเป็นธรรม (fair access) ทั้งนี้ การดําเนินการตามข้างต้น อาจดําเนินการผ่านผู้ประกอบธุรกิจสัญญาซื้อขายล่วงหน้าที่ได้รับใบอนุญาตจากคณะกรรมการ ก.ล.ต. หรือจดทะเบียนกับสํานักงาน ก.ล.ต. หรือผ่านบุคคลที่ได้รับความเห็นชอบตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนด ลักษณะการให้บริการทางการเงินของบุคคลที่ได้รับความเห็นชอบให้เข้าร่วมโครงการทดสอบและพัฒนานวัตกรรมเพื่อสนับสนุนการให้บริการเกี่ยวกับตลาดทุนที่ไม่ถือเป็นการประกอบธุรกิจสัญญาซื้อขายล่วงหน้าที่ต้องได้รับใบอนุญาต (ข) ขั้นตอนและวิธีการซื้อขายของระบบที่ให้บริการ และในกรณีที่เป็นการให้บริการระบบจับคู่คําเสนอซื้อเสนอขายจะต้องเปิดเผยการจัดลําดับและการจับคู่คําสั่งซื้อขายด้วย (ค) ประเภทสัญญาซื้อขายล่วงหน้าที่สามารถซื้อขายได้บนระบบที่ให้บริการ รวมถึงข้อจํากัดหรือเงื่อนไขต่าง ๆ ของสัญญาซื้อขายล่วงหน้าในแต่ละประเภท (ง) ข้อมูลข่าวสารต่าง ๆ ที่เกี่ยวข้องกับการประกอบการแก่ผู้ใช้บริการข้อ ๖ บุคคลที่ได้รับความเห็นชอบให้ประกอบการภายใต้โครงการทดสอบในลักษณะทํานองเดียวกับสํานักหักบัญชีสัญญาซื้อขายล่วงหน้า ต้องจัดให้มีระบบงานและดําเนินการอย่างมีประสิทธิภาพในเรื่องดังต่อไปนี้เพิ่มเติมด้วย(1) ระบบการชําระหนี้ตามสัญญาซื้อขายล่วงหน้าต้องกําหนดจุดเวลาเพื่อการชําระหนี้และการส่งมอบสินค้าอ้างอิงตามสัญญาซื้อขายล่วงหน้า (ถ้ามี) ที่ให้ถือว่าเป็นที่สุด (finality of settlement) นอกจากนี้ ในกรณีที่มีการส่งมอบสินค้าอ้างอิงตามสัญญาซื้อขายล่วงหน้า ต้องมีระบบการส่งมอบสินค้าอ้างอิงดังกล่าวแบบ delivery versus payment (DVP) ด้วย (2) ระบบการชําระหนี้ตามสัญญาซื้อขายล่วงหน้าที่สามารถให้ความมั่นใจว่าจะมีการปฏิบัติการชําระหนี้ตามสัญญาซื้อขายล่วงหน้าโดยบุคคลที่ได้รับความเห็นชอบต้องเข้าผูกพันหรือแทนที่เป็นคู่สัญญากับผู้ซื้อและผู้ขายสัญญาซื้อขายล่วงหน้า รวมทั้งต้องมีกระบวนการจัดการที่ชัดเจนสําหรับกรณีที่มีการผิดนัดชําระหนี้ตามสัญญาซื้อขายล่วงหน้า(3) ระบบการจัดการ รวบรวม ประมวลผล เก็บรักษา และเรียกดูข้อมูลเกี่ยวกับการชําระหนี้และส่งมอบสินค้าอ้างอิง (ถ้ามี) ที่มีความรัดกุม(4) ระบบการจัดเก็บทรัพย์สินของผู้ใช้บริการ โดยให้นําความในมาตรา 82 วรรคหนึ่ง และวรรคสอง แห่งพระราชบัญญัติสัญญาซื้อขายล่วงหน้า พ.ศ. 2546 มาใช้บังคับโดยอนุโลม ข้อ ๗ ให้สํานักงาน ก.ล.ต. มีอํานาจสั่งเพิกถอนการให้ความเห็นชอบได้เมื่อ(1) มีเหตุอันควรเชื่อได้ว่าการประกอบการไม่สามารถแก้ไขปัญหาหรือพัฒนาการให้บริการในตลาดทุนไทย หรือไม่เป็นประโยชน์ต่อผู้ลงทุนไทยหรือตลาดทุนไทย ตามที่ได้แสดงไว้ในข้อ 3 วรรคหนึ่ง (1) (2) บุคคลที่ได้รับความเห็นชอบไม่สามารถดํารงคุณสมบัติตามที่แสดงไว้ในข้อ 3 วรรคหนึ่ง (3) บุคคลที่ได้รับความเห็นชอบไม่ดําเนินการตามที่กําหนดในข้อ 4 รวมทั้งข้อ 5 หรือข้อ 6 แล้วแต่กรณี(4) การประกอบการภายใต้โครงการทดสอบบกพร่องและไม่สามารถปรับปรุงได้(5) มีเหตุอันควรเชื่อได้ว่านวัตกรรมที่นํามาใช้ในการประกอบการก่อให้เกิดผลกระทบหรือความเสียหายอย่างมีนัยสําคัญต่อผู้ลงทุนหรือตลาดทุนในวงกว้างข้อ ๘ การให้ความเห็นชอบเข้าร่วมโครงการทดสอบตามประกาศนี้ สิ้นสุดลงเมื่อ(1) ครบกําหนดระยะเวลาการเข้าร่วมโครงการทดสอบตามข้อ 3 วรรคหนึ่ง (4) เว้นแต่จะได้รับอนุญาตจากสํานักงาน ก.ล.ต. ให้ยุติการประกอบการก่อนครบกําหนดระยะเวลาหรือได้รับการผ่อนผันให้ขยายระยะเวลาการประกอบการออกไป โดยบุคคลที่ได้รับความเห็นชอบได้ยื่นคําขอพร้อมทั้งเอกสารหลักฐานต่อสํานักงาน ก.ล.ต. ก่อนดําเนินการยุติการประกอบการหรือก่อนครบกําหนดระยะเวลาไม่น้อยกว่า 30 วัน ทั้งนี้ ตามขั้นตอนและวิธีการที่ระบุไว้ในคู่มือสําหรับประชาชน (2) สํานักงาน ก.ล.ต. สั่งเพิกถอนการให้ความเห็นชอบตามข้อ 7ข้อ ๙ ประกาศนี้ให้ใช้บังคับตั้งแต่วันที่ 16 สิงหาคม พ.ศ. 2563 เป็นต้นไป ผู้มีอํานาจลงนาม - ประกาศ ณ วันที่ 20 กรกฎาคม พ.ศ. 2563 (นายพิชิต อัคราทิตย์) ประธานกรรมการ คณะกรรมการกํากับหลักทรัพย์และตลาดหลักทรัพย์